ફેબ્રુઆરી ૨૦૦૬ થી ભારત સરકાર દ્વારા બાંધકામ ક્ષેત્રે ૧૦૦% સીધાં વિદેશી રોકાણની છુટ આપવામાં આવી હોવાથી આ ક્ષેત્ર ની ઘણીબધી વૈશ્વિક કંપનીઓ પણ ભારતમાં રોકાણ કરવા માટે આતુર છે.લગભગ ૫૦૦ મિલિયન ડોલરનું સીધું વિદેશી રોકાણ ભારતનાં બાંધકામ ક્ષેત્રે થશે એવી ધારણાં છે.ઘણીબધી વૈશ્વિક કંપનીઓએ ભારતમાં બાંધકામ અને જમીન ક્ષેત્રે પોતાનાં કામકાજ આરંભી દીધા છે,જેમકે દુબઈ સ્થિત ઈમાર પ્રોપર્ટીઝ,યુ.એસ.સ્થિત ટીશમન સ્પીયર પ્રોપર્ટીઝ,સીંગાપુર સ્થિત કેપીટલ એન્ડ કેપલલેન્ડ વગેરે, ઘણાબધાં વેન્ચર કેપીટલ ફંડસ જેમકે કોટક,એચડીએફસી,આઈએલ એન્ડ એફ એસ,આઈસીઆઈસીઆઈ વેન્ચર્સ વગેરે પણ બાંધકામ ક્ષેત્રની આ તેજીનો લાભ લેવા માટે સજ્જ છે.આમ,ભારતમાં રીયલ એસ્ટેટ ક્ષેત્રે તેજીનો દોર હજી ચાલુ રહેવાનો તેમાં કોઈ બેમત નથી.રીયલ એસ્ટેટ મ્યુ.ફંડ એ નાનાં રોકાણકારો માટે ભારતમાં પ્રવર્તમાન રીયલ એસ્ટેટ ક્ષેત્રની તેજીનો લાભ લેવા માટેનું એક ઉતમ રોકાણ સાધન છે.રીયલ એસ્ટેટ મ્યુ.ફંડ નાનાં રોકાણકારો પાસેથી મુડી એક્ત્ર કરશે અને તે મુડીનું જમીન તથા બાંધકામ ક્ષેત્રે સીધું અથવાતો આડકતરું રોકાણ કરશે અને આ રોકાણ સેબીની માર્ગદર્શીકા પ્રમાણેનું રહેશે.સેબીની માર્ગદર્શીકા મુજબ આ પ્રકારનાં ફંડ ફ્ક્ત ભારતમાં જ રીયલ એસ્ટેટ ક્ષેત્રે રોકાણ કરી શક્શે.આ ફંડ રીયલ એસ્ટેટ ક્ષેત્રે સીધું રોકાણ તેમજ રીયલ એસ્ટેટ નાં ધંધા સાથે સંકળાયેલી કંપનીઓ નાં બોન્ડ,શેર તથા ડિબેન્ચર્સમાં પણ રોકાણ કરી શક્શે તેમજ રીયલ એસ્ટેટ મ્યુ.ફંડ કંપની પોતે પણ બાંધકામનાં પ્રોજેક્ટ્સ હાથ ધરી શક્શે.આ ફંડ શરુઆતમાં ક્લોઝ એન્ડેડ રહેશે એટલે કે રોકાણકારે રોકાણ કર્યા પછી અમુક નિશ્ચીત સમયગાળા સુધી રોકાણ ઉપાડી શક્શે નહી.સેબીની માર્ગદર્શીકા પ્રમાણે આ ફંડનાં યુનીટ ફરજીયાત પણે સ્ટોક એકસ્ચેંજ માં લીસ્ટેડ કરવામાં આવશે તેમજ આ ફંડની નેટ એસેટ વેલ્યુ (NAV) પણ દરરોજ પ્રસીધ્ધ કરવાની રહેશે.બીજાં એક નીયમ મુજબ રીયલ એસ્ટેટ મ્યુ.ફંડ કંપનીઓએ ફરજીયાત પણે માન્ય કસ્ટોડીયન ની નિમણુંક કરવાની રહેશે આ કસ્ટોડીયનનું કામ ફંડ પાસેની તમામ મિલ્કતોનાં દ્સ્તાવેજો પોતાની પાસે જાળવીને રાખવાનાં રહેશે.આમ, આ પ્રકારનાં ફંડમાં રોકાણ કરીને રોકાણકારો જમીન મિલ્કતોમાં રોકાણ કરી શક્શે પરંતુ તેનાં ટાઈટલ-દસ્તાવેજો વગેરેની જવાબદારીમાંથી મુક્ત રહી શક્શે.રીયલ એસ્ટેટ મ્યુ.ફંડ રોકાણ્કારોને તેનાં રોકાણ પોર્ટ્ફોલીયો વૈવિધ્યકરણ ની ઉતમ તક પુરી પાડે છે.તેમજ રોકાણ માટેનું એક નવું સાધન બની રહેશે.